CELEX: 62012CN0596
Language: da
Date: 2012-12-20 00:00:00
Title: Sag C-596/12: Sag anlagt den 20. december 2012 — Europa-Kommissionen mod Italien

9.3.2013   
            
            
               DA
            
            
               Den Europæiske Unions Tidende
            
            
               C 71/8
            
         Sag anlagt den 20. december 2012 — Europa-Kommissionen mod Italien
   (Sag C-596/12)
   2013/C 71/13
   Processprog: italiensk
   
      Parter
   
   
      Sagsøger: Europa-Kommissionen (ved J. Enegren og C. Cattabriga, som befuldmægtigede)
   
      Sagsøgt: Den italienske republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 1, stk. 1 og 2, i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (1), idet den har udelukket kategorien »dirigenti« (ledere) fra anvendelsesområdet for den mobilitetsprocedure, der er fastsat i artikel 4 i lov nr.223/1991, sammenholdt med artikel 24 i samme lov.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ifølge Kommissionen har Den Italienske Republik tilsidesat sine forpligtelser i henhold til artikel 1, stk. 1 og 2, i direktiv 98/59/EF, idet den udelukkede kategorien »ledere« fra anvendelsesområdet for den mobilitetsprocedure, der er fastsat i artikel 4 i lov nr.223/1991, sammenholdt med artikel 24 i samme lov.
   Direktivet regulerer den procedure til information og høring af arbejdstagernes repræsentanter, som arbejdsgiveren skal overholde, når denne ønsker at foretage kollektive afskedigelser og regulerer selve proceduren for kollektive afskedigelser.
   Disse procedurer finder i henhold til direktivets artikel 1, stk. 2, anvendelse på afskedigelser, der foretages af arbejdsgiveren af en eller flere grunde, som ikke kan tilregnes arbejdstageren selv, når antallet af afskedigelser er større end en grænse, der fastsættes i forhold til antallet af arbejdstagere i virksomheden. Ved beregningen af antallet af arbejdstagere i virksomheden samt af antallet af foretagede afskedigelser, skal alle arbejdstagere medregnes, uafhængigt af deres kvalifikationer og funktioner med undtagelse alene af arbejdstagere med tidsbegrænset ansættelse, offentligt ansatte arbejdstagere og besætninger på søgående skibe.
   Den italienske lovgiver foretog i forbindelse med gennemførelsen af direktiv 98/59/EF en udelukkelse fra anvendelsesområdet for den af lovgiver fastsatte procedure til information og høring ved kollektive afskedigelser af »dirigenti«, som i henhold til den italienske civillovbog imidlertid falder inden for begrebet arbejdstagere. Denne udelukkelse af ledere i italiensk ret er nemlig meget bred og omfatter ligeledes arbejdstagere, der ikke har særlige beføjelser i en virksomhed, og som alene kvalificeres som »dirigenti«, fordi de har større erhvervsmæssige kvalifikationer.
   
      (1)  EFT L 225, s. 16.